《元祐三年八月初六日得报已有代者归期可数喜动于中载形歌咏》
宋代·华镇

郡符朝下报新官，不觉津津喜见颜。但怪鹊声连日好，谁知鸿翼过年还。

心游象魏三秋后，步入庭闱数月间。别去祇怜风月夜，不闻山溜响潺潺。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。